Здравейте

Изпращам отговор за писмено техническо разяснение:

1.       Относно споменатата мощност на захранванията. Всички съвременни захранвания са “Switchable Power Supply”, което означава че се използва такава мощност каквато е необходима на конфигурацията. В случая цифрата 500W, определя не текущата работна стойност, а максималната възможна такава. В този ред на мисли смятам че позицията е зададена коректно и също така не нарушава екологичните принципи.

**Личен коментар: не съм склонен на промяна на позицията**

2.       Въпроса е неоснователен тъй като стандарта е зададен като MIN., тоест минимален значи се подразбира че по нови стандарти или по високи параметри от зададените се приемат.

3.       Монтаж на 2.5 инчови дискове **не се допуска в сървърни конфигурации**, тъй като това са лаптоп дискове и са предвидени и оптимизирани за мобилност, ниска консумация и тиха работа, а приоритетите за един сървърен диск са корено противоположни – производителност, да издържа на високо натоварване (без да се мести и гаси) и да има дълъг живот на експлоатация. Дисковете задължително трябва да бъдат сървърен клас и да са предвидени за работа в дискови масиви (RAID), за такива дискове всеки производител си има съответните специализирани серии.

4.       Означава че всяка сървърна конфигурация от тази позиция трябва да има както следва:

a.       Да поддържа до не по малко от 6 бр. SATA/SAS диска

b.      Да има 2 двупортови LAN 10Gbit SFP мрежови контролера

c.         Да има 2 четиорипортови LAN 1Gbit мрежови контролера

d.      Да поддържа 2бр. или повече (x16) PCI-E 2.0 ИЛИ АЛТЕРНАТИВНО 1 бр. (x16) PCI-E 2.0 + 2 бр. (x8) PCI-E 2.0  ИЛИ АЛТЕРНАТИВНО 4 бр. (x8) PCI-E 2.0 slots, всички да бъдат ниско профилни. В конкретния случай се говори за капацитет на шина на сървърно дъното, който може да бъде утилизиран чрез различни крайни слотове, предполагам това трябва да е ясно на технически компетентните лица. Има варианти тъй като различните крайни слотове „заемат“ различен капацитет от шината, затова съществуват дъна с различни комбинации от крайни слотове на SouthBridge шина.

5.       Има се в предвид до 10 броя процесори. Тоест добре е предложените сървърни хостове за виртуализация да бъдат с 2 процесора за да може да се лицензират повече хипервайзори (реални физически сървъра) в случая 5 бр. реални сървъра. Да необходим е софтуер за наблюдение на виртуалната среда.

a.       Да притежава утилизация за работа с SAN устройства, поддръжка на NFS

b.      Да притежава удобен уеб интерфейс за управление и наблюдение

c.       Да притежава API за комуникация с услугите предлагани от уеб интерфейса и management приложението

d.      Да притежава възможност за Role based Administration, посредством която ясно да се определя достъпа до отделните компоненти на виртуализатора и функциите с който разполага

6.       Нека да се има предвид че всички позиции са определяни от реално съществуващи хардуерни и софтуерни продукти, като е целено обобщаване на параметрите, казано с други думи всяка позиция има реален съществуващ аналог на съвременния пазар в IT сектора

Поздрави

--

инж. Слави Глухов

Мениджър администриране на системи

Университетски Информационен Център

Пловдивски университет „Паисий Хилендарски“